**Pilars:**

* L’aprenentatge als centres educatius ha de poder continuar amb la màxima normalitat, seguint les instruccions sanitàries i garantint la funció social de l’educació.
* Els centres educatius han de ser un entorn segur, amb el risc mínim assumible.
* Flexibilitat i adaptació curricular, a l’inici de curs programar activitats més segures i relacionades amb l’adquisició dels hàbits saludables i els estils de vida actius.
* S’hauran de tenir en consideració les indicacions i coneix les especificacions de les normatives estatals, autonòmiques i municipals per a centres educatius i activitats esportives del Departament d’Educació, del Departament de Salut i de la Secretària General de l’Esport i altres indicacions d’instàncies superiors que es puguin referir a la pràctica de l’activitat física i l’esport, en les diferents fases o situacions que es puguin donar

**Mesures de prevenció**:

* **Distanciament físic**. la distància física interpersonal de seguretat, tant en espais tancats com a l'aire lliure, s'estableix en **1,5 metres en general**, amb l'equivalent a un espai de seguretat de 2,5 m2 per persona, i és exigible en qualsevol cas excepte entre persones que tinguin un contacte proper molt habitual, com és el cas dels grups de convivència estables.
* **Higiene de mans**. Abans i després de la classe d’EF. Cal preveure un punt de rentat de mans.
* **Ús de mascareta o pantalla facial**. Obligatòria per al personal docent quan imparteix classes a diferents grups, quan no forma part del grup de convivència estable i no es pugui mantenir la distància d’1,5 metres. Recomanable/obligatòria per a l’alumnat (sentit comú).
* **Material.** Quan sigui possible, el material serà d’ús individual. Si no, es compartirà únicament dins del grup estable. Cal netejar i desinfectar el material esportiu després de cada sessió. Prioritzar l’ús de material que sigui més senzill de desinfectar.
* **Informació** Col·locar a les instal·lacions i espais d'EF cartells visible amb les normes bàsiques de seguretat.
* En **espais interiors**: caldrà garantir la ventilació de l’espai. Si és possible, mantenir les finestres obertes durant tota l’activitat.
* Quan es treballi per **parelles o grups reduïts**, es procurarà que es mantinguin estables durant tota la sessió.

On es pot fer l’educació física?

Sempre que sigui possible **a l’aire lliure** i de manera excepcional al gimnàs o en pavellons municipals; en aquest cas, caldrà garantir que hi ha **neteja i desinfecció** entre grups i amb bona ventilació (és recomanable que participin els mateixos **alumnes** dins del propi marc de l’aprenentatge).

## Poden coincidir més d’un grup estable al pati?

**Sí.** Quan hi hagi més d’un grup estable al pati es procurarà que cada grup es mantingui estanc. Si no es pot mantenir l’estanquitat dels grups caldrà **mantenir la distància interpersonal d’1,5 metres i quan no es mantingui caldrà utilitzar mascareta.**​

## Es poden fer sortides o trobades conjuntes entre les diverses escoles de la ZER?

**Sí**. Els centres poden dur terme les **activitats previstes en la seva programació general anual, amb les adaptacions que calgui**, ateses les **mesures de prevenció i seguretat sanitària.**

## Es poden dur a terme activitats amb la participació de persones externes?

**Sí**. Els centres poden dur terme les activitats previstes en la seva programació general anual, com activitats dins del centre amb personal extern, amb les adaptacions que calguin, ateses les mesures de prevenció i seguretat sanitària.

## Qui decideix les mesures que cal prendre en un centre davant d’un cas positiu de covid-19?

Les **autoritats sanitàries** competents.​​

## ​ Es mantenen les especialitats per actuar en els diferents grups?

**Sí**, es mantenen. Pot haver atenció de professorat especialista en més d’un grup, **respectant sempre les mesures de protecció establertes.​​**

## És viable una organització de centre en què una persona especialista pugui desenvolupar la seva activitat en dos o tres cursos diferents, cosa que implicaria participar en 7 o 8 grups estables?

**És viable, però poc recomanable**; cal concentrar sempre que sigui possible la dedicació lectiva del professorat especialista en el mínim nombre de cursos diferents.​

## Les mesures de protecció seran sempre les mateixes?

**S’adaptaran a les normes i criteris adoptades pel Govern, amb caràcter general o territorial.** Per exemple, si en l’àmbit general el Departament de Salut marca que les **mascaretes són obligatòries** fins i tot en cas de poder mantenir la distància de seguretat, aquesta mesura afectarà també als centres educatius i a l’educació física.

## Quan parlem de l’ús de la mascareta quan no es pot mantenir la distància de seguretat, ens referim al professorat o a l’alumnat, o tots?

Les mesures de protecció fan referència a totes les persones que comparteixen un espai, per tant, ens referim als docents i alumnes.

**Pantalla facial** En determinats ensenyaments (educació infantil de primer cicle, educació especial, cicle professional de perruqueria, etc.) **educació física** on es produeixen esquitxos, es facilitarà pantalla facial per als professionals.

##  L’alumnat pot col·laborar en la neteja de material i d’espais d’ús comú durant la jornada lectiva?

 **Sí**. Dins del conjunt d’actuacions de sensibilització que el centre portarà a terme amb l’alumnat sobre mesures higièniques davant la prevenció de contagi per la covid-19, es recomana que el mateix alumnat, quan estigui utilitzant un espai que no és el del seu grup estable, aquesta **col·laboració en les actuacions de neteja de superfícies i estris utilitzats abans d’abandonar l’espai per tal de possibilitar el seu nou ús en bones condicions**.

## Es pot compartir el material pedagògic i/o escolar?

 **Sí,** però és **recomanable** que sempre que sigui possible el material sigui **d’ús individual.**

## El material dintre d'un grup estable es pot compartir sense desinfectar dintre d'aquest grup o s'ha de desinfectar?

**És recomanable que sempre que sigui possible el material sigui d’ús individual. Encara que sigui dins d’un grup estable caldrà desinfectar el material compartit almenys un cop al dia al finalitzar la jornada.**

## Els especialistes d’Educació Física poden entrar a totes les aules?

**Sí,** els especialistes poden entrar a totes les aules que siguin requerits **adoptant les mesures de seguretat, higiene i protecció establertes, però l’organització del centre ha de procurar que el nombre de grups al qual accedeixen sigui el mínim possible.**

## Els mestres especialistes i itinerants de les ZER poden entrar a tots els grups estables a impartir la seva especialitat?

**Sí,** a tots aquells grups en què sigui necessària la seva actuació docent d’acord amb el pla d’organització del centre i la ZER **adoptant les mesures de seguretat establertes**.

## Extraescolars

Les activitats extraescolars, quan suposin una barreja d’alumnes dels diferents grups estables, caldrà fer-les **aplicant la distància de seguretat o utilitzant la mascareta.**

**En el Pla d’actuació:**

Cal enumerar les activitats extraescolar o complementàries que es fan al centre.

* Nombre d’alumnes
* Grups dels quals provenen els alumnes
* Professional responsable
* Espai on es realitza l’activitat

**Caldrà preveure el trasllat** dels alumnes des del lloc de l’activitat extraordinària a l’aula del grup estable, sobretot en el cas dels alumnes més petits que hauran d’anar acompanyats. En tot cas, durant aquests trasllats sempre caldrà portar mascareta si no es pot assegurar el manteniment de la distància de seguretat.

A més, s’ha de tenir en compte l’Annex 6 Recomanacions per a les activitats extraescolars del document: Pla d’actuació per al curs 2020-2021 per a centres educatius en el marc de la pandèmia.

|  |  |  |  |  |
| --- | --- | --- | --- | --- |
|  |  |  |  |  |